google/wiki40b huggingface dataset:
Matchspill

Matchspill i mesterskap

Major-turneringen PGA Championship var en matchspillturnering frem til og med 1957. Både US Amateur Championships og britske The Amateur Championships første runder er slagspill for å redusere startfeltet, før turneringene avgjøres i matchspill. I Norge ble det lukkede norske mesterskapet, NM, avgjort i matchspill til og med 1967.
Kantonsystemet

Kantonsystemet (1760–1842) var den metodikk som Kina benyttet seg av for å kontrollere sin utenrikshandel ved handelshus på eget territorium. Ordningen var knyttet til havnebyen Kanton i Sørkina.
Kineserne forsøkte å lokalisere handelen med europeere til Macao, men etterhvert este handelsforbindelsene ut til andre områder av kinakysten. Kineserne merket også at handelen inngikk i særlig britisk imperiebygging, noe man ville ha seg frabedt. Kantonsystemet som ble etablert påla britiske handelsfolk om å holde seg til Kanton. Der var de dessuten forbudt direkte kontakt med vanlige kinesiske borgere. De måtte yrke all handel gjennom særlige lokale kinesiske handelsforetak kalt hong, etablert særlig for å være mellommenn i denne handelen.
Etterhvert ble det utenlandske utvidet også til andre nasjonaliteter, og de ble geografisk henvist til et lite område som ble kalt for faktoriene i Kanton.
Til å begynne med var porselen en ledende handelsvare, ved siden av den lukrative handelen med kinesisk te. Ettersom kineserne kun ville godta betaling i sølv (de vestlige handelsvarer interesserte dem lite), førte dette til en etterhvert stor ubalanse i handelen. Britene la imidlertid merke til at endel kinesere var glade i opium, og begynte å handle med denne varen som ble den eneste som kinesiske forretningsmenn fant å godta foruten sølvet.
Storbritannia var ikke fornøyd med Kantonsystemet, men opplegget holdt seg til første opiumskrig. Da gjennomtvang landet ved Tianjintraktaten, og etter på en rekke andre land, at kineserne åpnet traktathavner.
Billingsgate Market

Billingsgate Market er Londons største marked for omsetning av fisk, med tradisjoner tilbake til det 11. århundre. I løpet av 1500- og 1600-tallet ble Billingsgate Wharf like ved London Bridge Londons fiskemarked, formelt etablert ved lov i 1699.
I 1849 flytta omsetningen fra bryggene og gata til en egen hall. Denne ble revet i 1873 og erstatta av dagens (Old) Billingsgate Market. Hallen er tegna i nyrenessansestil av Horace Jones, og brukes i dag til konserter og andre kulturarrangementer.
I 1982 ble fiskemarkedet flytta til nye lokaler ved Canary Wharf lenger ned langs Themsen.
Miami-Dade Metromover

Miami-Dade Metromover er en people mover som kjører i sentrum av Miami, Florida, hvor den betjener tallrike offentlige byråer og andre kontorbygninger. Den ble åpnet den 17. april 1986 , betjener 20 stasjoner og rundt 28.500 reisende per dag. Den blir drevet og vedlikeholdt av det offentlige Miami-Dade Transit.
Å reise med Metromover er gratis.
Linjenettet er 4,4 Mil (7,1 km) langt og består av tre strekninger.
Vognparken består av tilsammen 29 førerløse kabiner av typen Bombardier CX-100. Disse blir ført av en skinne i midten, som også forsørger den med strøm.
På trassene kjører totalt tre linjer. Downtown Loop kjører på sløyfen i midten med klokken. Brickell Loop og Omni Loop betjener respektivt de to avstikkergrener og sløyfen mot klokken.
Uwe Timm

Liv

Timm studerte filosofi og germanistikk i München og Paris. Han tok doktorgraden med en avhandling om Albert Camus. Timm var utgiver av AutorenEdition fra 1972 til 1982. Han bodde i Roma fra 1981 til 1983 og flere år i Afrika og New York.
Han er kjent for flere bøker i Tyskland, blant annet barneboken Rennschwein Rudi Rüssel, som ble filmatisert i 2005, og Die Entdeckung der Currywurst som er oversatt til over 20 språk. Han bor nå i München.
Hymne à l'amour

«Hymne à l'amour» er en populær fransk sang med melodi av Marguerite Monnot og tekst av Édith Piaf.
Piaf fremførte sangen på kabaret Versailles i New York 14. september 1949. Den ble skrevet til hennes elsker og hennes livs kjærlighet, den franske bokseren, Marcel Cerdan. 27. oktober samme år ble Cerdan drept i en flyulykke på vei fra Paris til New York for å se henne. Piaf spilte inn sangen på plate 2. mai 1950.
Geoffrey Parsons har skrevet en engelsk tekst. Den engelske tittelen er «If You Love Me (Really Love Me)». Sangen har også fått en spansk tekst. Den spanske tittelen er «Himno Al Amor».

Norske versjoner

Terje Pettersen har skrevet en norsk tekst. Bjørn Endreson har skrevet en tekst på nynorsk. Britt-Synnøve Johansen har skrevet en norsk tekst på karmøydialekt. Pettersens versjon bærer tittelen «Hva gjør det». Endresons versjon heter «Hymne til kjærleiken». Johansens versjon heter «Hymne te kjærligheten».
VM i padling 2007

Menn

Ikke-olympiske øvelser

Kvinner

Ikke-olympiske øvelser
Wayne Hennessey

Landslaget

Han ble tatt ut i Wales EM-tropp til EM i Frankrike 2016.
Kamilla og tyven

Handling

Handlingen er lagt til Sørlandet rundt 1913. Kamilla blir foreldreløs og flytter til sin rike onkel Ole i Kristiansand. Men hans kone har ikke særlig sans for barn og vil sende henne på en kostskole i Danmark. Dette synes han er hjerteløst og ønsker å smugle henne til storesøster Sofie som jobber som kjøkkenhjelp på en storgård på landet. Men underveis blir hun mobbet og robbet. Heldigvis kommer Sebastian henne til unnsetning, selv om han risikerer mye, vet ikke Kamilla at redningsmannen hennes er en tyv på rømmen.

Om filmen

Anmelderne var i hovedsak positive. Den fikk terningkast fire av både Dagbladet, VG og Aftenposten.
Det var den første spillefilmen for Dennis Storhøi og Agnete Haaland.
Grace Elisabeth Grung

Familie

Grace Elisabeth Grung var datter av kontorsjef ved dampskipsrederi Arnt Henrik Grung og Grace Elisabeth Simonsen. Hun var ugift.
Grace Elisabeth Grung var kusine av arkitekt Leif Grung, og må ikke forveksles med dennes hustru, skuespilleren Grace Grung.

Liv og virke

Grace Elisabeth Grung debuterte 23. april 1909 ved Den Nationale Scene i fødebyen Bergen som Mimi i Solnedgang av Vilhelm Krag. Hun kom godt fra debuten, og om hennes innsats ble det blant annet skrevet at den «unge dame gjorde et meget fordelaktig indtryk, hendes vakre, vindende personlighed bragte straks publikum den rent umiddelbare følelse af sympati». 
Grung var periodevis ansatt ved Den Nationale Scene til 1919. Deretter var hun på turné med Agnes Mowinckels ensemble, som blant annet gjestet Trondheim, med stykket Fru Inger til Østeraad, der Grung gestaltet rollen som Eline.
Fra 1. september 1923 var hun engasjert ved Trondhjems Nationale Scene.
Senere tilhørte Grung i en årrekke staben ved Det Nye Teater i Oslo.
I 1929 medvirket hun på Hans Billes turné, der blant annet farsen Den spanske Flue ble oppført.
Conway County

Historie

Conway County ble dannet 20. oktober 1825 fra en del av Pulaski County og oppkalt etter Henry Wharton Conway som var Arkansas-territoriet delegat til Representantenes hus. Fra 1831 inntil 1883 var Lewisburg fylkesete.
Søvde

Virksomhet

Selskapet er en av Norges større aktører i hageutstyr, både for sommer- og vintersesong. Selskapet omsatte i 2008 for rundt 55 millioner NOK og hadde et driftsresultat på 1 352 NOK. Selskapet er heleid av familien Søvde og de største aksjonærene er Torleif Søvde AS og Harald Søvde AS.
Bedriften har 15 ansatte, med hovedkontor i Rygge i Østfold. Søvde AS importerer produkter fra flere land, men i hovedsak fra USA, Italia, Tyskland og Japan. Selskapet har et nett med rundt 250 forhandlere over hele Norge. Søvde AS opererer innenfor faghandelen.
Aksjeselskapet har spesialisert seg innenfor service, fagkunnskap og erfaring.

Historie

Selskapet startet som Helge Søvdes enkeltmannsforetak 19. desember 1966 på bakgrunn av at selskapet fikk et agentur fra Danmark på gressklippere og hageredskaper fra Ginge Fabrikker i København. Helge Søvde (gründeren) fikk med seg to av sine sønner, Olav Søvde i februar 1967 og sønnen Torleif Søvde fra juli 1967 i virksomheten. Helge Søvde reiste rundt som selger og startet samtidig et hagesenter for hagemaskiner og hageutstyr lokalt i Moss. I bedriftens første år omsatte den kun sommervarer i agenturvirksomheten. 
Bedriften økte sin omsetning og fikk flere ansatte i 1969, blant annet Helge Søvdes sønn, Magnus Søvde. Selskapet ble også omdannet til aksjeselskap samme året. I 1971 ble agenturvirksomheten flyttet fra Moss til egne lokaler i Rygge. I 1972 ble hagesenteret i Moss solgt. I 1973 utvidet selskapet sin agenturporteføje da det fikk Ariens-agenturet i Norge. Dermed fikk selskapet også agentur for snøfresere og vintermarkedet. 
Etterhvert som driftsomsetningen økte, ble det behov for større lagerplass og tilleggsbygg ble satt opp i 1975. I 1976 ble Harald Søvde (sønn av gründer Helge Søvde) også ansatt i bedriften som sjef for markedsavdelingen. Dermed var alle sønnene samlet i selskapet. Selskapet hadde en sunn utvikling og økte markedsandeler i denne perioden.
I 1980 bygde selskapet nye lokaler, med lagerplass på 3 000 m². Lageret var plassert på et industrifelt i nærheten av kontorlokalet. I 1985 ble et administrasjonsbygg oppført sammen med hovedlageret, og bedriften ble flyttet hit samme år. Dette er lokalene som brukes i dag.
Gründer Helge Søvde var leder for selskapet fram til 1986 da han gikk av med pensjon og sønnen Harald Søvde overtok lederansvaret. Selskapet fikk stadig nye agenturer og utviklet sitt eget varemerke, Garden Fox, i 1993. I 1993 fikk selskapet også ny hovedleverandør av gressklippere da Ginge Fabrikker brøt samarbeidet og Castel Garden fra Italia ble ny leverandør. 
I 2004 fisjonerte selskapet i et eiendomsselskap (Søvde Eiendom AS) og et driftsselskap (Søvde AS). Samtidig ble det hentet inn ekstern ledelse utenfor familien til driftsselskapet. Harald Søvde gikk nå over i rollen som daglig leder for Søvde Eiendom AS. 
Daglig leder per november 2009 for Søvde AS er Lasse Jonassen.
Svalbard (album)

Svalbard er et album av Helene Bøksle, utgitt i 2013.
Kwajalein

Kwajalein eller Kwajaleinatollen (marshallesisk Kuwajleen) er en atoll blant Ralik-kjeden i det nordlige Stillehavet og tilhører Marshalløyene.

Historie

Ralik-kjeden har trolig vært bebodd av mikronesiere siden ca 1000 f.Kr., og Kwajalein har vært en kulturell betydelig øygruppe i Ralik-kjeden.Noen øyer ble oppdaget alt i 1526, av den spanske kapteinen Alonso de Salazar.
Kwajalein ble oppdaget den 7. januar 1565 av den spanske kapteinen Alonso de Arellano. Øyene havnet senere under spansk suverenitet.
Neuguinea-Compagnie, et tysk handelsselskap, etablerte seg på Ralik-kjeden omkring 1859 og den 22. oktober 1885 kjøpte det tyske keiserrike hele Marshalløyene av Spania. Selskapet forvaltet øyene frem til den 13. september 1886 da området først ble et tysk protektorat, og i 1906 ble en del av Tysk Ny-Guinea. Også japanerne besøkte øyene i 1885.
Under første verdenskrig ble området okkupert av Japan i oktober  1914, som i desember 1920 fikk et forvaltningsmandat — det japanske stillehavsmandatet — over området av Folkeforbundet etter Versaillestraktaten i 1919.
Under andre verdenskrig ble øygruppen brukt som militærbase av Japan frem til USA erobret området våren 1944. Deretter havnet øygruppen under amerikansk kontroll. I 1947 ble Marshalløyene, sammen med Karolinene, utnevnt til Trust Territory of the Pacific Islands av FN, og ble forvaltet av USA frem til landets selvstendighet i 1979.
Under den amerikanske prøvesprengningen av kjernefysiske våpen på 1940- og 1950-tallet på Bikiniatollen og Enewetakatollen, ble lokalbefolkningen evakuert til Kwajalein.
Atollen har blitt leid av USA siden 1950-tallet, og brukes til utvikling av ballistiske missiler ved Ronald Reagan Ballistic Missile Defense Test Site (også Kwajalein Missile Range).
Beleiringen av Barcelona i 1706

Beleiringen av Barcelona fant sted mellom 3. og 27. april 1706 under den spanske arvefølgekrigen da en fransk-spansk armé ledet av Filip V omringet Barcelona i et forsøk på å gjenerobre byen etter at den ble tatt av en engelskledet alliert styrke året før.
Beleiringen ble oppgitt da en stor engelsk flåte kommandert av John Leake kom med forsterkinger. Den fransk-spanske arméen ble tvunget til å forlate forsyningene og artilleriet sitt i hastverket de hadde med å gjøre retrett. Filip ble avskåret fra å reise tilbake til Madrid, så han reiste inn i Frankrike. Barcelona forble på allierte hender fram til 1714.
Eggleggningsrør

For å legge egg

Parasitter, slik som snyltevepsene kan kutte hull i overflaten på sitt vertsdyr og plassere egget inne i vertens kropp. Enkelte snyltevepser i slekten Megarhyssa, som parasitterer på trelevede larver, borrer med eggleggningsrøret inn gjennom barken og treet. Med stor pressisjon treffer den larven flere centimeter inne i treet, og legger ett egg inne i larvens kropp.
Sirisser stikker eggleggningsrøret ned i jorden og plasserer egget der.
Løvgresshopper, sikader og flere plantevepser kutter opp litt av planten og plasserer egget inne i planten, i en slags lomme. Her er det beskyttet mot rovdyr. Hos bladvepsene er eggleggningsrører kort og kan egentlig ikke kalles et rør. Det er mer som en fin kniv. Når den ikke er i bruk ligger den i en slire.
Trevepser har et kraftig eggleggningsrør som kan borre seg inn i bark og treverk. Hunner hos bartrevepser i slektene Sirex og Urocerus har en beholdere (mycetangier) med et «slim», i eggleggningsrøret. Dette slimet har soppsporer, av barksopp, i form av gjærceller. Litt av dette kommer på eggene når de legges. Disse begynner å spire til sopphyfer som produserer enzymer og treverket blir brutt ned, noe som gjør det lettere for larven å fordøye treverket.

Omdannet til en stikkebrodd

Hos sosiale insekter, med arbeidere, slik som hos bier og stikkevepser, er eggleggningsrøret omdannet til en stikkebrodd med gift. Noen vepser, som veivepser og gravevepser har også en stikkebrodd med gift, den brukes til å lamme eller bedøve et byttedyr. Hos gravevepser blir det bedøvde dyret gravd ned sammen med ett egg, og blir mat for den nyklekte gravevepslarven.
Antiklerikalisme

Anti-klerikalisme er betegnelsen på en historisk bevegelse som opponerer mot presteskapets religiøs makt og dens innflytelse i institusjonelle former, i presteskapet og kirkens makt og innblanding i alle sider av det offentlige og politiske liv, og generelt imot religionens innblanding og innflytelse i folks hverdagsliv. Den motsatte seg også presteskapets privilegier. Den spiller en mer aktiv politisk rolle enn den rene Laïcité, og har til tider vært voldelig og ført til angrep på og beslagleggelse av kirkens eiendom. 
Ikke alle anti-klerikale er religionsløs eller anti-religiøse. En del er eller har vært religiøse og har motsatt seg presteskapet og kirken på grunnlag av institusjonelle saker og/eller uenighet i religiøs tolkning, slik som under den protestantiske reformasjonen. Anti-klerikalismen har eksistert i en eller annen form gjennom nesten hele kristendommens historie, og betraktes som en av drivkreftene bak reformasjonen. Enkelte av opplysningstidens filosofer, deriblant Voltaire, angrep den katolske kirke, dens lederskap og prester og anklaget mange av dens geistlige for moralsk korrupsjon. Disse angrepene var medvirkende til motstanden mot jesuittene som selv spilte en avgjørende rolle i motreformasjonen. Anti-klerikalismen var også en betydelig drivkraft i angrepene på den katolske kirke under den franske revolusjon.
Brategg-ekspedisjonen

Brategg-ekspedisjonen 1947–48 var en forskningsekspedisjon til stillehavssektoren av Antarktis. Ekspedisjonen ble utrustet av De norske hvalfangstselskapers forbund og Det Norske Geografiske Selskabs havforskningskomité for hovedsakelig å gjennomføre oseanografiske undersøkelser. Ekspedisjonsfartøyet «Brategg» ble ført av den erfarne antarktiskapteinen Nils Larsen, mens zoologen Holger Holgersen var vitenskapelig leder.
Det ble gjennomført oseanografiske undersøkelser vestover fra Peter I Øy til 174°31'. Den 13. februar 1948 gjennomførte medlemmer av ekspedisjonen den andre norske landgang på Peter I Øy, der det ble gjennomført geologiske og zoologiske undersøkelser. Det ble også gjennomført undersøkelser på Deceptionøya i øygruppa Sør-Shetlandsøyene.
Den 3. mars 1948 ble «Brategg» holdt igjen av det argentinske marinefartøyet fartøyet «Parker» utenfor Deceptionøya.
Norgesmesterskapet på ski 1932

Hovedlandsrennet (NM) på ski 1932 ble arrangert i Trondheim fra 3. til 6. mars 1932. Bare menn deltok.
Arthur Middleton

Bakgrunn

Arthur Middleton ble utdannet i Storbritannia ved Harrow School, Westminster School og Cambridge University. Han studerte juss ved Middle Temple og besøkte flere land i Europa, der hans smak i litteratur, musikk og kunst ble utviklet og raffinert. I 1764 giftet Middleton seg med Mary Izard ved Middleton Place.

Den amerikanske uavhengighetskrigen

Under den amerikanske uavhengighetskrigen tjenestegjorde Middleton i forsvaret av byen Charleston i Sør-Carolina. Etter byens fall til britene i 1780 ble Middleton sendt som krigsfange til St. Augustine i Florida, sammen med Edward Rutledge. 
Middleton døde 1. januar 1787, i en alder av 44 år, og han ble begravet i familiens grav i hagen ved Middleton Place. 
Middleton var stamfar til skuespiller Charles B. Middleton, som spilte Ming den nådeløse i Flash Gordon-filmene fra 1930-tallet.
Rorate

Rorate er første ordet i en antifon i den katolske liturgi. Teksten Rorate caeli desuper «Tauet, Himmel, von oben» stammer fra den gammeltestamenariske Jesajaboken (Jes 45,8). Roratemesser er de messefeiringer som feires tidlig om morgenen, før soloppgang, i adventstiden, eller noen steder om kvelden til skinnet av tente lys.

Vekselsang

Det finnes ennvidere en vekselsang med samme omkved; det går muligens tilbake til Aurelius Prudentius Clemens (født 348, død ca 405).
Omkved: Roráte caéli désuper,
et núbes plúant jústum.
Ne irascáris Dómine,
ne ultra memíneris iniquitátis:
’ecce cívitas Sáncti fácta est desérta:
Síon desérta fácta est:
Jerúsalem desoláta est:
dómus sanctificatiónis túæ et glóriæ túæ,
ubi laudavérunt te pátres nóstri.
Peccávimus, et fácti súmus tamquam immúndi nos,
et cecídimus quasi fólium univérsi:
et iniquitátes nóstræ quasi véntus abstulérunt nos:
abscondísti faciem túam a nóbis,
et allisísti nos in mánu iniquitátis nóstræ.
Víde Dómine afflictiónem pópuli túi,
et mítte quem missúrus es:
emítte Agnum dominatórem térræ,
de Pétra desérti ad móntem fíliæ Síon:
ut áuferat ípse júgum captivitátis nóstræ.
Consolámini, consolámini, pópule méus:
cito véniet sálus túa:
quare mæróre consúmeris,
quia innovávit te dólor?
Salvábo te, nóli timére,
égo enim sum Dóminus Déus túus,
Sánctus Israël, Redémptor túus.

Roraremessenes historie

Roratemessen var frem til liturgireformen etter annet vatikankonsil en votivmesse til ære for jomfru Maria, som tidligere bare kunne feires på lørdager i adventsiden, selv om den flere steder ble feiret hver ukedag. Ettersom man til denne messen leste evangeliet om Herrens bebudelse, der erkeengelen Gabriel bebuder Herrens fødsel for Maria, ble denne messen av og til kalt englemessen. Dens liturgiske farge var hvit.
Etter reformen i 1969 fremstår liturgien mer slik at rorateropet Rorate caeli desuper artikulerer tydeligere forventlingen om Herrens komme.
Satan rir media

Handling

Filmen omhandler pressedekningen av en rekke episoder rettet mot satanistmiljøer tilknyttet black metal-scenen i Norge, inkludert brenning av kirker og drapet på Øystein Aarseth. Filmer har påstander om at media hadde en vesentlig rolle i eskaleringen av hendelsene tilknyttet denne. Det vises til ekstremeksponering av overskrifter og detaljer i sakene, og at dette har sannsynlig økt rekrutteringen til miljøet, ved å fremstille miljøet som en spennende og tiltrekkende subkultur. Filmen bygger på påstander om at norske journalister med Bergens Tidende og Verdens Gang i spissen hausset opp aktivitetene i black metal-miljøet på en slik måte at de ga et fordreid bilde, og at dette bidro sterkt til markedsføringen av miljøet.
I filmen forteller Varg Vikernes at han gjennomførte et anonymt intervju med en journalist fra Bergens Tidende, og at han samme kveld ble arrestert av politiet. Vikernes konkluderte med at avisen hadde tipset politiet, noe som også kommer frem i filmen i form av intervju med politiet. Journalisten har i ettertid tilbakevist dette.
Deadline Torp

Deadline Torp er en norsk dramaserie i to deler som gikk på NRK1 i 2005. Serien omhandlet postranet i Larvik og det påfølgende gisseldramaet på Torp lufthavn i 1994. Hendelsen strakte seg over to dager fra 28. september til kl. 10.00 om morgenen 29. september. TV-serien ble til etter idé av Dag Erik Pedersen, og ble produsert av NRK Drama i 2005.
Nils Gaup hadde regi på tv-serien, og kommenterte hendelsen slik:
«Dette er en beretning fra en norsk hverdag der vanlige mennesker blir trukket inn i et slags Hollywood-drama, som vi aldri har sett maken til i Norge. Og den fiksjon-erfaring vi har fra film, grep også inn i denne hendelsen. Hos gisseltagerne, og alle som ble involvert. Det hele begynte som et ran, men avsluttet mye mer dramatisk. Action avlet action. Fiksjon grep inn i virkeligheten, så å si.»
Jo Nesbø og Håkan Lindhe skrev manuset. Jo Nesbø uttalte i den forbindelse: "Dette er en blanding av filmer som «Die Hard» og «Fargo», men fra virkeligheten."
Plan-B

Plan-B er en tidligere Linux-distribusjon som var basert på Fedora. Distribusjonen behøvde ikke platelager, og kunne kjøre i RAM eller fra CD. Den var basert på en nedstrippet versjon av Fedora og de fundamentale oppgavene til SuperRescue CD.
En rekke verktøy og programmer var tilgjengelige for søking og gjenoppretting av tapte data, system- og nettverksanalyser, sikkerhets-skanninger, opprettelse av midlertidige nettverk og tjenere; IDS- eller NIDS-systemer og skapelse av nettverkstatus-rapporter.
Versjon 1.0 ble lansert 5. juli 2003.
Chyptodes

Utseende

Middelsstore, slanke, brunsvarte trebukker med lange antenner, særlig hos hannene. Kroppen er mørk med små, lyse flekker. Pronotum er tønneformet uten pigger på sidene. Dekkvingene er litt hvelvede, med buete sidekanter.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Mellom-Amerika (Mexico, Guatemala).
Helsetrøye

Helsetrøye eller nettingtrøye, er et klesplagg beregnet som undertøy for overkroppen. De finnes i utgaver fra singlet til langermet. De vanligste er i bomull, men der er pr. 2010 introdusert helsetrøyer også i ull. Disse finnes også i kvinnelige modeller.
Helsetrøyen ble funnet opp av Kaptein Henrik Brun fra Uvdal på 1920-tallet, Brun arbeidet som kaptein i blant annet Garden og utviklet helsetrøyen basert på sin lange erfaring fra fjellet.
Hans første helsetrøyer var heklet for hånd i tynn bomullstråd, Brun titulerte selv plagget som Brynje.
Vinteren 1932 utførte Brun flere tester for hæren og erfaringene var svært positive, han holdt blant annet et foredrag om Brynjen og bekledning i Oslo militære samfunn 13. februar 1933.
Grunnet dårlig økonomi i Forsvaret ble Brynjen kun innført i noen mindre avdelinger.
Etter andre verdenskrig kjøpte Jacobsen konfeksjonsfabrikk i Larvik, Bruns patent og rettighetene til å benytte navnet Brynje.
Brynje trikkotasjefabrikk i Larvik har siden kjøpet av Bruns patent produsert helsetrøyer i forskjellige materialer og for andre produsenter som blant annet E.K.T og Kvitebjørn.
Omkring 1980 var det også mulig å få nylonundertøy i nettingvev. Nettingtrøyer for kvinner ble forsøkt introdusert omkring 1980 uten at de ble den store sommermoten i nordlige strøk.
Plaggene er vanligst for menn. Mange fikk dem introdusert som del av standardutrustningen til militærtjeneste i kalde strøk. De var beregnet som innerste plagg, under vanlig vinterundertrøye av bomull.
Fordelene med bomullsplagg er at de er vaskbare, rimelige og slitesterke. Bomull er bra isolerende så lenge det ikke er fuktig, men trekker varme fra kroppen når vann skal drives vekk/tørkes opp. Nettingmønsteret gjør at varmetapet minskes ved at det holdes et luftlag innerst mot kroppen tross fuktighet (svette) i bomullsplaggene.